ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC
PRIMAR 
REFERAT DE APROBARE
privind alocarea cantității de 7,65 mc material lemnos de lucru gater, 3,79 mc material lemnos de lucru construcții rurale și 60,05 mc material lemnos de foc pentru buna gospodărire a  Mănăstirii ”Sfinții Apostoli Petru și Pavel” din satul Botoș, comuna Ciocănești, județul Suceava

La inițierea acestui proiect de hotărâre am avut în vedere cererea domnului Arhimandrit Galaction Dominte, stareț al Mănăstirii ”Sfinții Apostoli Petru și Pavel” din satul Botoș, comuna Ciocănești, județul Suceava, înregistrată la numărul 32031 din 05.09.2025.

Prin aceasta se solicită alocarea unei cantități de lemn cu titlu gratuit prin care să sprijinim locașul de cult pentru executarea unor lucrărilor curente dar în mod special pentru asigurarea unui stoc de lemn de foc care să faciliteze condițiile favorabile trecerii peste sezonul rece. 
Mănăstirea ”Sfinții Apostoli Petru și Pavel” din satul Botoș, comuna Ciocănești, județul Suceava se află amplasată la partea superioară a unui versant care se învecinează cu fondul forestier proprietatea publică a Municipiului Câmpulung Moldovenesc administrat de Ocolul Silvic Iacobeni. 
Aprovizionarea cu material lemnos din altă parte decât fondul forestier proprietate al municipiului Câmpulung Moldovenesc învecinat este dificilă datorită accesului anevoios și a distanțelor mari de transport între satul Botoș și mănăstire.
Solicitarea mânăstirii de a fi sprijiniți cu material lemnos a fost realizată la data 05.09.2025 dar procedurile de punere în valoare a masei lemnoase în zona învecinată  mânăstirii apoi contractarea unui operator economic specializat care să efectueze lucrările de exploatare și sortare a materialului lemnos precum și realizarea efectivă a acestor lucrări au fost de lungă durată din acest motiv ne aflăm în situația în care abia în această ședință de consiliu local să supunem aprobării alocarea materialului lemnos.
La data de 09.09.2025 a fost pusă în valoare partida numărul  9099/ 2500029002970  (partidă aflată în imediata apropiere a mănăstirii) și la data de 23.10.2025 a fost aprobată valorificării ca lemn fasonat prin Hotărârea Consiliului Local numărul 129 cu privire la aprobarea modalităților de valorificare a unui volum brut de masă lemnoasă de 340.67 mc din fondul forestier proprietatea publică a municipiului Câmpulung Moldovenesc.
Prin adresa numărul 11842 din 13.07.2026 Ocolul Silvic Iacobeni ne informează că a fost recepționat materialul lemnos din partida 9099/ 2500029002970  rezultând un volum total de 71,49 mc după cum urmează: 7,65 mc material lemnos de lucru gater, 3,79 mc material lemnos de lucru construcții rurale și 60,05 mc material lemnos de foc.
Volumul de 7,65 mc material lemnos de lucru gater și 3,79 mc material lemnos de lucru construcții rurale va fi utilizat de mânăstire pentru reparații curente iar volumul de 60,05 mc material lemnos de foc va fi utilizat pentru încălzirea bisericii și a spațiilor de locuit a monahilor și pelerinilor în sezonul rece.
Ajutorul de 71,49 mc ce urmează a fi acordat este un suport real prin care Consiliul Local  își arată sprijinul față de Mănăstirea ”Sfinții Apostoli Petru și Pavel” din satul Botoș, comuna Ciocănești, județul Suceava.

Cu aceste argumente supun Consiliului Local spre dezbatere şi aprobare  prezentul proiect de hotărâre.
PRIMAR,
Negură Mihăiţă
